APSTIPRINĀTI

ar Satiksmes ministrijas 2021.gada 5.marta

rīkojumu Nr.01-03/57

**Valsts kustamās mantas – Rail Baltica projekta ietvaros nocirsto koku,**

**tostarp šķeldas – izsoles noteikumi**

**I Vispārīgie jautājumi**

1. Izsoles pamatojums – Satiksmes ministrijas (turpmāk – Ministrija) 2021.gada 22.janvāra lēmums Nr. 01-24/3 „Par kustamās mantas apstiprināšanu”.
2. Izsoles rīkotājs – Izsoles komisija.
3. Izsoles mērķis – atsavināt valsts kustamo mantu par visaugstāko nosolīto cenu un nodot to pircēja īpašumā.
4. Nodrošinājums – 10% apmērā no izsolāmās mantas novērtējuma cenas, t.i., 119 EUR (viens simts deviņpadsmit *euro*), kas jāiemaksā līdz 13.punktā minētā pieteikuma iesniegšanas dienai, maksājumu mērķī norādot “Rail Baltica projekta ietvaros nocirsto koku izsoles nodrošinājums”.
5. Visi maksājumi veicami *euro*.
6. Maksājumi veicami Ministrijas, reģistrācijas Nr.90000088687, kontā: LV14TREL817038921800B, kods: TRELLV22.

**II Informācija par izsolāmo valsts kustamo mantu**

1. Izsolāmā valsts kustamā manta – Rail Baltica projekta ietvaros nocirstie koki, tostarp šķelda (turpmāk – Kustamā manta):
   1. atrašanās vieta: zemnieku saimniecība “Vilciņi”, Ciemupe, Ogresgala pagasts;
   2. apjoms 123,08 m3.

**III Izsoles sākuma cena**

1. Izsoles sākuma cena 1194 EUR (viens tūkstotis viens simts deviņdesmit četri *euro*) bez PVN (aptiprināta ar Satiksmes ministrijas 2021.gada 22.februāra lēmumu Nr.01-24/4 “Par nosacītās cenas apstiprināšanu”).

**IV Izsoles veids, maksājumi**

1. Informāciju par Kustamās mantas apskati un citu papildus informāciju var iegūt pa tālruni 67028024.
2. Izsole ir rakstiska ar augšupejošu soli.
3. Izsolē piedalās tikai tie pretendenti, kuri ir izpildījuši šo noteikumu V nodaļas prasības un ir iekļauti izsoles dalībnieku sarakstā.
4. Izsoles solis 12 EUR jeb 1% no 8.punktā noteiktās izsoles sākumcenas.

**V Izsoles pretendenti un iesniedzamie dokumenti**

1. Lai kļūtu par izsoles dalībnieku, pretendentam līdz izsoles sludinājumā norādītajam laikam Ministrijā jāiesniedz aizpildītu pieteikuma veidlapu (Pielikums) ar veidlapā norādītajiem pielikumiem slēgtā aploksnē ar atzīmi **“Rail Baltica projekta ietvaros nocirsto koku izsolei. Neatvērt līdz \_\_\_\_** *(norādīt izsoles datumu un laiku)***”**,papildus uz aploksnes norādot arī pretendenta nosaukumu, rekvizītus un e-pastu.
2. Pieteikumā izsoles pretendents apliecina, ka piekrīt izsoles noteikumiem.
3. Pieteikumā pretendents norāda cenu, kādu sola par Kustamo mantu. Izsoles pretendenta piedāvātā cena ir 8.punktā norādītā izsoles sākumcena, kas ir paaugstināta vismaz par vienu soli.
4. Pieteikumu var iesniegt, nosūtot pa pastu Ministrijai, vai iesniegt personīgi Ministrijā līdz izsoles sludinājumā norādītajam laikam.
5. Visi pēc 13.punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
6. Katrs izsoles pretendents var iesniegt tikai vienu pieteikuma variantu. Izsoles pretendentu iesniegtie dokumenti netiek atdoti atpakaļ.
7. Informācija par izsoles pretendentiem un to skaitu netiek izpausta līdz pieteikumu atvēršanas sanāksmei.

**VI Izsoles norise**

1. Rakstiskās izsoles piedāvājumu atvēršanas sanāksme notiks izsoles sludinājumā norādītajā laikā *Microsoft Teams meeting* platformā, pretendentiem iepriekš nosūtot pievienošanās adresi uz to norādītajām e-pasta adresēm.
2. Piedāvājumu atvēršanas sanāksme ir atklāta un tajā var piedalīties jebkurš izsoles pretendents.
3. Izsoles komisija pieteikumu atvēršanas norisi, pretendentu atlases un piedāvājumu vērtēšanas norisi, kā arī pieņemtos lēmumus protokolē.
4. Pretendentu pieteikumus Izsoles komisija atver to iesniegšanas secībā, nosauc pretendentu, datumu un piedāvāto cenu un reģistrē katru izsoles dalībnieku.
5. Izsoles komisija izskata katra izsoles dalībnieka pieteikuma atbilstību izsoles noteikumu prasībām.
6. Izsoles komisija, lai noskaidrotu, vai izsoles dalībniekam nav nodokļu parādu, iegūs informāciju no publiskās e-izziņu datu bāzes [www.vid.gov.lv](http://www.vid.gov.lv).
7. Ja Izsoles komisija jebkurā pieteikuma vērtēšanas stadijā secina, ka kāda izsoles dalībnieka pieteikums nav atbilstošs šo noteikumu prasībām, tas tiek izslēgts no tālākas vērtēšanas.
8. Izsoles komisija pieņem lēmumu par izsoles dalībnieka izslēgšanu no dalības rakstiskā izsolē, to atspoguļojot protokolā, šādos gadījumos:
   1. ja pieteikums nav noformēts atbilstoši 13.punkta prasībām vai pieteikumā iztrūkst prasītā informācija;
   2. ja piedāvātā cena ir mazāka par 15.punktā norādīto cenu;
   3. ja pretendents ir iesniedzis nepatiesu informāciju;
   4. ja pieteikumu ir parakstījusi persona bez pretendenta pārstāvības tiesībām;
   5. ja pret pretendentu ir ierosināta maksātnespēja, pretendents atrodas likvidācijas stadijā, pretendenta saimnieciskā darbība ir apturēta vai izbeigta.
9. Ja izsolei iesniegti divu vai vairāku izsoles dalībnieku piedāvājumi ar vienādu augstāko cenu un izsoles dalībnieki vai viņu pārstāvji piedalās pieteikumu atvēršanā, Izsoles komisija turpina izsoli, pieņemot to izsoles dalībnieku, kuri piedāvājuši vienādu cenu, rakstiskus piedāvājumus Minētie izsoles dalībnieki piedāvājumus nosūta uz Izsoles komisijas norādīto e-pastu Izsoles komisijas norādītajā laikā. Izsoles komisija organizē pieteikumu tūlītēju atvēršanu. Ja kāds no izsoles dalībniekiem, kuri piedāvājuši vienādu augstāko cenu, nepiedalās izsolē, Izsoles komisija rakstiski lūdz izsoles dalībniekiem, kuri piedāvājuši vienādu augstāko cenu, iesniegt savu piedāvājumu rakstveidā, nosakot piedāvājumu iesniegšanas un atvēršanas datumu, laiku un vietu un iesniegšanas formātu.
10. Ja neviens no izsoles dalībniekiem, kuri piedāvājuši vienādu cenu, neiesniedz jaunu augtākās cenas piedāvājumu, saskaņā 28.punktu Izsoles komisija pieteikumu iesniegšanas secībā rakstiski piedāvā šiem pretendentiem slēgt pirkuma līgumu atbilstoši to piedāvātajai cenai.
11. Izsoles komisija pieteikumā ietverto informāciju izmanto tikai izsoles rezultātu noteikšanai un līgumu slēgšanai. Pieteikumā ietvertās informācijas izmantošanai citiem mērķiem nepieciešama izsoles dalībnieka piekrišana.
12. Ja neviens no Izsoles dalībniekiem nav piedāvājis vismaz par vienu izsoles soli paaugstinātu 8.punktā noteikto nosacīto cenu, izsole tiek atzīta par nenotikušu un izsoles dalībniekiem netiek atmaksāts nodrošinājums.
13. Izsoles pretendentam, kas ir solījis 8.punktā noteikto nosacīto cenu, kas nav paaugstināta par vismaz vienu izsoles soli, iemaksātais nodrošinājums netiek atmaksāts.

**VII Izsoles rezultāti**

1. Par izsoles uzvarētāju kļūst tas dalībnieks, kurš ir nosolījis visaugstāko cenu par Kustamo mantu.
2. Izsoles komisija septiņu darbdienu laikā pēc izsoles dienas apstiprina izsoles protokolu, par ko tiek paziņots izsoles uzvarētājam, kā arī Ministrija, atrēķinot no nosolītās cenas iemaksāto Nodrošinājumu, nosūta izsoles uzvarētājam rēķinu apmaksai par nosolīto Kustamo mantu.
3. Izsoles uzvarētājam vienas nedēļas laikā no 34.punktā minētā rēķina saņemšanas dienas jāsamaksā nosolītā summa par nosolīto Kustamo mantu pilnā apmērā.
4. Ja izsoles uzvarētājs 35.punktā minētajā termiņā neveic nosolītās summas samaksu, izsoles uzvarētājam neatmaksā Nodrošinājumu.
5. 10 (desmit) darbdienu laikā pēc 34.punktā noteiktās maksas saņemšanas Ministrija apstiprina izsoles rezultātus.
6. Kustamās mantas pirkuma līgums ar izsoles uzvarētāju tiek noslēgts 10 (desmit) darbdienu laikā pēc izsoles rezultātu apstiprināšanas.
7. Pēc Kustamās mantas pirkuma līguma noslēgšanas trīs darbdienu laikā, parakstot nodošanas - pieņemšanas aktu, Kustamais īpašums tiek nodots izsoles uzvarētājam īpašumā.
8. Īpašuma tiesības uz Kustamo mantu izsoles uzvarētājam pāriet pēc visas Kustamās mantas nosolītās summas samaksas un izsoles rezultātu apstiprināšanas.
9. Ja izsoles uzvarētājs neveic nosolītās summas samaksu šo noteikumu 35.punktā noteiktajā termiņā, tiesības pirkt Kustamo mantu par paša nosolīto augstāko cenu pāriet nākamajam augstākās cenas nosolītājam. Nākamās augstākās cenas nosolītājam tiek nosūtīts paziņojums ar aicinājumu pirkt Kustamo mantu par paša nosolīto cenu.
10. Nākamās augstākās cenas solītājam ir tiesības 10 (desmit) darbdienu laikā no paziņojuma saņemšanas dienas paziņot izsoles rīkotājam par Kustamās mantas pirkšanu.
11. Gadījumā, ja nākamās augstākās cenas solītājs neizmanto tam 41.punktā piešķirtās tiesības 42.punktā noteiktajā termiņā un kārtībā, izsole atzīstama par nenotikušu, bet nākamās augstākās cenas solītājam neatmaksā Nodrošinājumu.
12. Izsoles dalībnieki, kas nav augstākās cenas solītājs un nav nākamās augstākās cenas solītājs, saņem atpakaļ iemaksāto Nodrošinājumu uz pieteikumā norādīto bankas kontu.
13. Nākamās augstākās cenas solītājām nodrošinājums tiek atmaksāts, kad augstākās cenas solītājs ir samaksājis 35.punktā minēto summu.
14. Izsoles uzvarētājs, kas neizpilda 35.punkta nosacījumus, vairs nevar piedalīties šīs pašas Kustamās mantas izsolē, ja tāda tiek rīkota atkārtoti.

**VIII. Noslēguma jautājumi**

1. Sūdzības par Izsoles rīkotāja darbībām iesniedzamas Ministrijā 10 (desmit) dienu laikā pēc izsoles dienas.
2. Kustamās mantas pircējs 10 (desmit) darbdienu laikā no nodošanas - pieņemšanas akta parakstīšanas dienas nodrošina Kustamās mantas pārvietošanu no 7.1.apakšpunktā minētās atrašanās vietas.

Pielikumā: Pietikuma veidlapa uz 1 lp.

Pielikums

##### PIETEIKUMS

(*atzīmēt nepieciešamo):*

☐ **Fiziska persona**

**Juridiska persona**

|  |  |
| --- | --- |
| Rīgā, | 2021. gada   .      . |

|  |
| --- |
|  |

*(vārds, uzvārds vai nosaukums)*

|  |
| --- |
| - |

*(personas kods vai reģ.Nr.)*

|  |
| --- |
|  |

*(adrese pasta sūtījumiem vai e-pasts)*

|  |
| --- |
|  |

*(tālrunis)*

|  |
| --- |
|  |

*(bankas nosaukums)*

|  |
| --- |
|  |

*(bankas kods)*

|  |
| --- |
|  |

*(bankas konta Nr.)*

piesaka dalību Valsts kustamās mantas – Rail Baltica projekta ietvaros nocirsto koku, tostarp šķeldas izsolē, kas notiks **2021. gada 30.martā plkst.10.00 *Microsoft Teams meeting* platformā**.

Izsoles sākumcena 1194 EUR (viens tūkstotis viens simts deviņdesmit četri *euro*).

**Par minēto kustamo mantu solu      EUR.**

Pieteikumam pievienoti (*atzīmēt nepieciešamo):*

nodrošinājuma iemaksu apliecinošs dokumentsuz     lp*.*;

☐ pilnvara pārstāvēt personu *(ja tāda nepieciešama)* uz     lp.;

☐ statūti *(juridiskais personai)* uz     lp.;

|  |  |
| --- | --- |
|  | uz     lp. |

*(citi dokumenti)*

Piekrītu, ka informācija, kas saistīta ar izsoli, tās norisi (par dokumentu saņemšanu, citām īsos termiņos veicamām darbībām) tiek paziņota uz šajā pieteikumā norādīto e-pasta adresi vai pa norādīto tālruni.

Apliecinu, ka izsoles dienā nav nenomaksātu nodokļu parādu.

Piekrītu ar Satiksmes ministrijas 2021.gada 5.marta rīkojumu Nr.01-03/57 apstiprinātajiem Valsts kustamās mantas – Rail Baltica projekta ietvaros nocirsto koku, tostarp šķeldas – izsoles noteikumiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts)*